12. Anlægsbevilling til fleksible løsninger i Børn og Kultur (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,625 mio. kr. til 
fleksible løsninger på dagtilbudsområdet. Bevillingen har til formål at sikre, at der 
løbende og med kort frist kan igangsættes tiltag, der udvider kapaciteten på 
dagtilbudsområdet for at sikre overholdelse af pasningsgarantien. 
VURDERING
Favrskov Kommune har de seneste år oplevet en markant stigning i pasningsbehovet i kommunens 
daginstitutioner. Denne udvikling er dels drevet af et stigende børnetal – især i Hadsten, Hinnerup og 
[adresse], dels af en nedgang i antallet af pladser i dagplejen. Begge tendenser ventes at fortsætte de 
kommende år. På den baggrund har byrådet med Budget 2024-27 besluttet at udvide kapaciteten i 
kommunens dagtilbud mærkbart. [adresse] vil primært ske via opførelsen af nye institutioner i 
Hadsten, Hinnerup og [adresse]. 
Som supplement til etablering af nye institutioner, vil der være behov for lokalt at udvide kapaciteten i 
kommunens institutioner. Dette er afgørende for at sikre, at børnene i videst muligt omfang kan tilbydes 
pladser i deres nærområde, og i sidste ende at kommunen kan leve op til den kommunale pasningsgaranti.
Fra 2021 til 2023 er antallet af 0-5-årige i [adresse] steget med 276 børn fra 3.372 til 3.648. 
Samtidig er antallet af dagplejere faldet fra 187 til 166 dagplejere, svarende til 74 pladser som nu skal 
tilbydes i som vuggestuepladser.
Børn og Kultur vurderer, at pasningsbehovet vil stige yderligere i 2024 ligesom antallet af pladser i 
dagplejen vil falde yderligere. Det bemærkes i den forbindelse, at udviklingen i både pasningsbehov og 
antal pladser i dagplejen udvikler sig forskelligt på tværs af kommunens geografi. Som eksempel på 
sådanne udsving kan det nævnes, at der i 2023 er blevet 12 færre dagplejepladser i Hadsten, svarende til 
en vuggestuegruppe. Tilsvarende mistede kommunen 3 ud af 14 dagplejere i Ulstrup i løbet af det første 
halve år af 2023. I sådanne tilfælde er det afgørende, at forvaltningen hurtigt kan iværksætte tiltag, der 
udvider kapaciteten.
I store dele af kommunen er den fulde kapacitet i dagtilbuddene i anvendelse i spidsbelastningsperioder, 
såsom månederne op til førskolestart. Den høje kapacitetsudnyttelse betyder, at selv små udsving i 
børnetal og antal pladser i dagplejen kræver hurtige tiltag for at bidrage med ny kapacitet. Dette kan 
inkludere opsætning af pavilloner, indkøb af naturbusser, omdannelse af eksisterende institutioner samt 
samarbejde om bygninger med bl.a. kommunens ungdomsskoler, idrætsforeninger mv. Der kan også blive 
behov for udvikling og etablering af udendørs legearealer, opsætning af liggehal og indkøb af inventar i 
visse tilfælde.
[adresse]: EMN-2023-00710
Dok-ID: 3640530
Sagsbehandler: hned
Byråd
31. januar 2024  19:00
Det bemærkes, at den samlede kapacitet i kommunens eksisterende dagtilbud og kommunale bygninger 
er markant udvidet siden 2021 ved hjælp af fleksible løsninger. Dette inkluderer mindre ombygninger af 
eksisterende institutioner, indkøb af naturbusser, etablering af besøgssteder, optimering af udearealer og 
meget andet. Oversigt over nyetablerede 0-6 års pladser siden 2021 er vedlagt som bilag.
Børne- og Skoleudvalget vil løbende blive orienteret om den konkrete udmøntning af midlerne. 
ØKONOMI
Der er i Budget 2024-27 afsat 2 mio. kr. til ”Fleksible løsninger på dagtilbudsområdet” (A310) i 2024.
Det bemærkes, at Børn og Kultur samtidig med denne sag fremlægger sag vedrørende ombygning af 
"Gården” i Hammel til integreret daginstitution, hvor det foreslås, at 375.000 kr. af puljen til ”Fleksible 
løsninger på dagtilbudsområdet” anvendes til ombygningen. Det betyder, at rådighedsbeløbet i denne sag 
reduceres til 1,625 mio. kr. 
Der lægges ikke op til, at der med midler fra denne pulje skal etableres ny daginstitution eller tilbud med 
skovbørnehavenormering. Det betyder, at der som følge af nye fleksible løsninger ikke er øgede 
driftsudgifter.  Eventuelle øgede udgifter til bygningsdrift som følge af nye fleksible løsninger vil blive 
vurderet i forbindelse med budgetopfølgningerne. 
INDSTILLING
Direktøren for Børn og Kultur indstiller til Byrådet:
1.
At der gives en anlægsbevilling til ”Fleksible løsninger på dagtilbudsområdet” (A-310) på 1,625 mio. 
kr., som finansieres af det afsatte rådighedsbeløb i 2024 på 1,625 mio. kr.
2.
At der overføres et rådighedsbeløb på 375.000 kr. til ombygning af ”Gården” i Hammel.
BESLUTNING
Børne- og Skoleudvalget, 9. januar 2024:
Fraværende: Ingen
Ad 1. Indstilles godkendt med en tilføjelse, at bevillingen reduceres med 625.000 kr.
Ad 2. Indstilles godkendt med den ændring, at beløbet som overføres til ombygning af Gården forhøjes 
med 625.000 kr. til i alt 1 mio. kr.
Teknik- og Miljøudvalget, 10. januar 2024:
Fraværende: Ingen
Børne- og Skoleudvalgets indstilling indstilles godkendt.
Økonomiudvalget, 23. januar 2024:
Fraværende: Ingen
Indstillingen fra Børne- og Skoleudvalget indstilles godkendt. 
Byrådet, 30. januar 2024:
Fraværende: Kristian Paulsen
Godkendt.
Bilag

Carlo Mikkelsen (3641476)

Etablering af vuggestue- og børnehavepladser  (3449864)
